O‘rta Yer dengizi hududida qulab tushgan EgyptAir aviakompaniyasi samolyoti halokatini taftish qilish bilan shug‘ullanayotgan komissiya rahbari Ayman al-Muqaddamning xabar berishicha, misrlik tahlilchilar samolyotning qutqaruv signallarini yuboruvchi radiomayog‘ini topishdi. Al-Muqaddamning ma’lumotiga ko‘ra, radiomayoq hodisa ro‘y bergan joydan taxminan 5 km masofada aniqlangan. Mutaxassilarning bildirishicha, samolyotda bunday qurilmalardan 3ta bo‘lgan. Eslatib o‘tamiz, MS804 reysi bilan Parijdan Qohiraga uchayotgan EgyptAir aviakompaniyasining Airbus A320 samolyoti 19 may tongida O‘rta Yer dengizi ustida radarlardan g‘oyib bo‘lgan edi. Uning bortida 66 kishi bo‘lgan. Keyinroq dengizdan samolyot bo‘laklari topildi.